NaiveNeuron/SloPal huggingface dataset:
D. Lipšic, poslanec: (2010-02-09):
Ďakujem pánovi spravodajcovi za trpezlivosť s týmto návrhom. Keď som (hlas z pléna), to neviem, pani poslankyňa, musíte vy zvážiť, či bol, či nebol už tu návrh aj hlúpejší, to nechám na posúdenie vám a eventuálne našim voličom. Keď som sa bol zapísať do zoznamu poslancov, tak som si všimol, že ako prvý je zapísaný pán poslanec Slota. Ale nevystúpil dnes pri tomto bode programu. Bol zapísaný v zozname rečníkov, nevedel som, čo sa deje, či sú emisie, alebo čo sa vlastne deje, že tu dnes nie je. Ale ak má chrípku, fajn. Chcem povedať len k tomuto vecnému návrhu pár vecí. Lebo keďže nám to pán navrhovateľ prečítal, tak veľmi detailne sme s obsahom oboznámení. A chcem poukázať na absurdnosť, aj právnu absurdnosť tohto návrhu. Aby sme sa rozumeli. Všetci poslanci okrem poslancov SMK v tomto parlamente hlasovali za deklaráciu, ktorá potvrdila platnosť Benešových dekrétov. Je to pravda alebo nie? Všetci vrátane mňa. Fajn. Aký účel má táto iniciatíva, keď tento parlament absolútnou koalično-opozičnou väčšinou deklaroval nedotknuteľnosť Benešových dekrétov, keď žiadna relevantná inštitúcia ich nespochybňuje, ani Európska komisia, ani nikto iný. Aký to má naozaj zámer, okrem toho možno odpútať pozornosť od káuz vašej strany. Ja sa pýtam a každý z nás si dá odpoveď. Ale poviem na vecnosť tohto návrhu. Prečítam vám, čo je v tomto návrhu napísané: „Kto v úmysle dosiahnuť zmenu alebo zrušenie“ a teraz prejdem k tej poslednej alternatíve, „dôležitých medzinárodných záujmov“ a písm. c) je „vykonáva inú činnosť v uvedenom zmysle“. Čo je to tá iná činnosť v uvedenom zmysle? Čo to znamená? Máte bod A, máte Benešove dekréty. Máte bod B, ktoré sa týkajú Veľkého Uhorska, a bod C je čokoľvek iné vykonávané v uvedenom zmysle. Pán poslanec, čo to znamená? Viete povedať nejaký príklad? Predstavme si, že Slovenská republika má medzinárodný záujem, aby SMER bol stabilnou stranou a bol v Socialistickej internacionále. Ak niekto to bude kritizovať, bude trestne stíhateľný? Lebo poškodzuje medzinárodný záujem vykonávaním inej činnosti v uvedenom zmysle? Čo to je to písmeno c)? Kde sa začína a kde sa končí? V Trestnom zákone, hovorím o Trestnom zákone. Nie o nejakej deklarácii Národnej rady. Koho budeme stíhať za takúto činnosť? Nikoho alebo každého? Čo ste nám sem do parlamentu priniesli za právny nezmysel, hovorím to veľmi otvorene, právny nezmysel v trestnom práve, pokiaľ nemá ísť o nič iné ako o naozaj predvolebný hit, ktorý viete, že v parlamente neprejde. Divím sa, že strana, ktorá je známa svojimi často extrémistickými výrokmi, ide obmedzovať slobodu slova. Pán poslanec Rydlo, vy ste tu v parlamente kritizovali vládnu predlohu novely Trestného zákona, ktorá sa týkala extrémistických výrokov a pasovali ste sa do pozície obhajcu slobody slova. Chápem to správne? Ste pod týmto návrhom podpísaný? No, to je už bez komentára. Ďakujem. (Potlesk.)
Gašpar, Tibor, poslanec NR SR (2024-02-08):
Pán predsedajú teraz dajte hlasovať o bode 1 druhého pozmeňujúceho návrhu poslankyne Remišovej.
Laššáková, Jana, podpredsedníčka NR SR (2014-02-05):
Pán poslanec, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jurajovi Miškovovi. Nech sa páči, pán spravodajca.
Danko, Andrej, podpredseda NR SR (2023-12-13):
Poslanec Kišš.
Blanár, Juraj, podpredseda NR SR (2022-06-23):
Ďakujem, pán minister, za uvedenie tohto vládneho návrhu zákona. Teraz udeľujem slovo spoločnému spravodajcovi z výboru pre zdravotníctvo pánovi poslancovi Marekovi Krajčímu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spoločný spravodajca.
J. Horváth, poslanec: (2007-09-04):
Preto hlboko nemožno súhlasiť s tou výzvou, ktorú sme tu počuli z vašich úst, výzvou, ktorá nabádala, aby ministerka nepodala ruku. Doslova nejako tak ste to povedali. Nepodala ruku. A netreba sa štítiť ľudí, ktorí nežijú z politiky, ktorí si zarábajú inak. Netreba. Je to normálne, patrí to k politickej kultúre. Ďakujem. (Potlesk.)
Paška, Pavol, predseda NR SR (2012-10-16):
Hlasujeme. (Hlasovanie.) 140 prítomných, 130 za, 10 sa zdržali. Návrhy sme schválili. Pán poslanec Martinák uvedie v prvom čítaní hlasovanie o vládnom návrhu zákona č. 15 o ochrane druhov voľne žijúcich živočíchov. Je to tlač 242. (Hlasovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 242.)
Á. Biró, poslankyňa: (2009-06-25):
Pani Zdenke Kramplovej len toľko, že je veľmi smutné, že nad jazyky vlastných občanov slovenského štátu nadraďujete a používate anglický jazyk. Bola by cesta k nám bližšia, keby sme si vzájomne rozumeli a nebola by to pre vás urážka. (Vystúpenie prerušené časomierou.)
Grendel, Gábor, podpredseda NR SR (2021-05-13):
Ešte procedurálny návrh pán poslanec Taraba.
Paška, Pavol, predseda NR SR (2012-11-29):
Faktické poznámky majú pani poslankyňa Vaľová, pán poslanec Matovič. Končím možnosť sa prihlásiť s faktickými. Pani poslankyňa Vaľová.
P. Paška, predseda NR SR: (2007-10-29):
Pán poslanec Novotný, reakcia na faktické poznámky.
Spišiak, Jaroslav, poslanec NR SR (2023-12-19):
Ďakujem za slovo. Bolo tu povedané v rozprave, že predloženie alebo rokovanie o tomto zákone je v podstate snaha o politické ovládnutie autokratické celej našej spoločnosti a že v súbore so všetkými ostatnými zákonmi, ktoré tu pracovne nazývame že mafiánske zákony, to aj keď sa ich podarí presadiť, tak aj budú umožňovať a že sa podobáme na maďarskú cestu, alebo skúša, skúša to vládna garnitúra urobiť formou maďarskou. Lenže vidieť, že oni to robia o niečo profesionálnejšie, čiže chirurgicky presne na hranu, napríklad nezrušia špecializovaný súd, zrušia len prokuratúru, znížia trestné sadzby, ale hovoria, že to bude v súlade s európskym trestným právom, obmedzia trestnoprocesné procedúry, ktoré môžu a umožňujú vyšetrovateľom, prokurátorom operovať s osobami, ktoré sú spolupracujúci obvinení. Všetky tieto postupné kroky smerujú k tomu, aby znemožnili ďalší postup orgánov činných v trestnom konaní v takom rozsahu, v akom sme to videli doposiaľ, ale ako keby to všetko bolo v súlade s demokraciou, v súlade s právom, dokonca že sa približujeme k európskemu právu. Toto je len zhruba jedna možno desatina celej pravdy. Tú celú pravdu zamlčiavajú a ja o nej budem hovoriť potom v rozprave, keď sa dostanem k tým konkrétnym zákonom a vysvetlím, že v čom spočíva tá prefíkanosť, ako sa nám snažia podsunúť svoje, svoje návrhy zákonov, ktoré akože sú návrat do demokracie.
Sulanová, Magdaléna, poslankyňa NR SR (2021-02-05):
Ďakujem pekne za slovo. Ja by som chcela len jedno podotknúť ešte k tomu všetkému, že je tu, sú tu jasné argumenty, sú tu dôkazy, to všetko ale vidím, že to je proste jak hádzanie hrachu na stenu. Vážené kolegyne, vážení kolegovia, 20 rokov som robila v oblasti ochrany ľudských práv, kde som sa snažila, skutočne sme sa snažili, aby sa vybudoval právny štát. A tie základy, tie také náznaky právneho štátu teraz sú všetky zlikvidované. Viete, pán Lipšic je kandidát, ktorý svojím morálnym profilom a tým všetkým, však čo tu bolo povedané, on skutočne prerazil už dno. A takýto človek má byť špeciálnym prokurátorom? Ja neviem teda, že skutočne, či ste to nepochopili, ale verím, že v budúcnosti tí, sú tam aj kresťania, áno, však máme svoje svedomie, máme aj nejakú morálku, čo ste tam, ja si myslím, že dajte pozor, aby ste sa v budúcnosti veľmi nehanbili za to, že budete hlasovať za takéhoto kandidáta. Ďakujem.
P. Hrušovský, predseda NR SR: (2004-04-29):
Pán poslanec Hort sa ešte hlási, nech sa páči.
Kremský, Peter, poslanec NR SR (2023-02-16):
Marián, presne toto je to, čo... proste ostaňme vo vecnej rovine. Však ako môže osobitný odvod zo zisku zvýšiť náklady firmy? Veď ty rozprávaš, jak keby si v živote nevidel, ako vyzerá účtovníctvo, ako vyzerá výsledovka. Však to je, to je úplne iná položka bilancie firmy. Do nákladov sa dávajú náklady na dosiahnutie zisku. A už keď ten zisk dosiahneš a niekto ti z neho stiahne osobitný odvod, tak to je už úplne inde. Im keď sa zvýšia náklady, tak sa im zníži zisk, čiže práve tam bude nižšie zdanenie. Veď sa, nepleťme tu hlúposti do toho. A keď, keď sa im tie náklady nezvýšia a oni zvýšia ceny, tak budú mať vyšší zisk, logicky. Čiže zase bude vyššie zdanenie. Veď to je, proste ekonomika je valec, ktorá to prevalcuje. To nie je, že my si tu niečo vymyslíme a pôjde to podľa nás. Však ak zdaňujeme niečo, čo neexistuje, kde sa nevytvára zisk, lebo sa nemá z čoho vytvoriť, no tak tam žiadny nebude. To je niečo iné ako osobitný odvod z rúry, proti ktorému ja som celý čas bojoval a za ktorý aj vy ste nakoniec zahlasovali, nechápem prečo, ja som za to nehlasoval, pretože to je podľa mňa nezmysel, zdaňovať kilometer niečoho, čo je naplnené na 20 % teraz. Však toto je presne to, čo je nezmysel. A ty tu bojuješ proti niečomu, čo je úplne logické, čo je zdaňovanie nadme... osobitného... alebo osobitné zdanenie zisku nadmerného a chceš zavádzať reguláciu cien vo všetkých týchto firmách? Ty chceš ako socialistické riešenie, komunistické tu? Zaregulovať ceny pri... pri poštových službách, pri kuriéroch, pri mobilných operátoroch? Veď toto hádam nemyslíš vážne. Toto by malo byť riešenie tohto? Ako nedaj sa vysmiať.
Grendel, Gábor, podpredseda NR SR (2020-12-02):
Prezentujme sa a hlasujme o skrátení lehoty. (Hlasovanie.) Prítomných 126 poslancov, za 80, proti 29, zdržalo sa 16, nehlasoval 1. Konštatujem, že sme lehoty skrátili.
Danko, Andrej, predseda NR SR (2019-04-03):
Pán poslanec Hrnko.
Sulík, Richard, podpredseda vlády a minister hospodárstva SR (2022-06-16):
Zitka, až dovolíš, túto písanú odpoveď od mojich ľudí, ja ti ju odovzdám, ale poviem ti, ako si ja na tento prípad spomínam. Tam ide o nejaký dvojmetrový pás pozemku. Teraz tí obyvatelia toho bytového domu nie sú napojení priamo na rozvodňu, a tým pádom sú nejak komplikovane, a tam došlo k tomu veľkému zdraženiu cez nejakého, nejakého vychytrálka, takto nazvem toho pána. Jemu totiž patrí aj ten dvojmetrový pás pozemku, kde by len stačilo dať súhlas, že môžu si ten, dokopy asi päť metrov káblu natiahnuť a už by sa vedel každý z nich pripojiť zvlášť a boli by, boli by regulovaní, mali by teda ten regulovaný odber, čo je dnes 14 centov na kWh a aj v ďalšom, aj v ďalšom roku by to tak bolo. Ja som zisťoval, či na tohto pána nemáme nejaké páky typu, či niekde nežiadal peniaze, či nelieta v nejakých prúseroch, či nevlastní nejakú firmu, ktorá niečo chce po ministerstve, že by som sa s ním vedel rozumne dohodnúť, že prestaňte im tam, úplne že, prakticky bezdôvodne komplikovať život. Ale, bohužiaľ, nenašiel som naňho žiadnu väzbu, to bude nejaký, ako som povedal, považujem ho za vychytrálka. A volal som tej pani, ja som jej to všetko vysvetlil a mrzí ma to. To je jedno z mála vecí, kde som napriek najväčšej snahe nevedel pomôcť. A toto ti odovzdám (minister nadvihol svoje podklady), je to tu nejak inak popísané.
Ďuriš Nicholsonová, Lucia, podpredsedníčka NR SR (2018-05-24):
Pán poslanec Matovič.
Podmanický, Ján, poslanec NR SR (2021-09-28):
Ďakujem za slovo. Vážený pán podpredseda, každý, kto bol v tejto sále a vypočul si či už vystúpenie pána poslanca Fica, alebo pána ministra Sulíka, musí uznať, že obe vystúpenia boli vecné, išli k podstate, boli podľa môjho názoru zaujímavé, preto si myslím, že by sme mali zvážiť to naše hlasovanie. Treba oceniť, že prišiel sem pán minister Sulík. A s kým chceme diskutovať, ak mu nedáme slovo? Ja si myslím, že on jediný je tu kompetentný, s kým môžeme diskutovať. Hádam nebudeme chcieť odpovede od pani poslankyne Zemanovej. Takže ja, vážení kolegovia, dávam procedurálny návrh, aby pán minister Sulík mohol vystúpiť v podstate toľko, koľko potrebuje. Však hovorí vecne. Ja si myslím, že to nebude naťahovať nad primeraný rámec a nebude toto naše slovo zneužívať. Takže chcem poprosiť kolegov z opozície. Prosím vás, stretli sme sa tu preto, aby sme diskutovali. Vytvorme si priestor a bez diskusie s pánom ministrom Sulíkom by bola táto schôdza zbytočná.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 142, za 15, proti 42, zdržalo sa 85 poslancov. Návrh nebol schválený. Teraz prosím znovu pani poslankyňu Simonu Petrík, aby uviedla hlasovanie k návrhu poslancov Beblavého, Macháčkovej na vydanie zákona, ktorým sa mení a dopĺňa zákon 126/2015 Z. z. o knižniciach (tlač 398). Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. , tlač 398.)
Grendel, Gábor, podpredseda NR SR (2023-03-22):
S reakciou na faktické poznámky pán poslanec Svrček.
Mizík, Stanislav, poslanec NR SR (2021-11-09):
Ďakujem za slovo. Pán Lehotský, povedali ste starý svet sa stretáva s novým svetom. Tak pri tomto sa práve zastavím. Evidentne ste prívrženec toho kvázi nového sveta, ale tento váš tzv. nový svet vidíme na vlastné oči a mnohí v Európe cítia na vlastnej koži. Takí ako vy spôsobujú rozklad dvojtisícročného systému v Európe, civilizácie, ktorá napriek všetkým omylom, chybám, vojnám a nešťastiam išla stále dopredu. Takí ľudia ako vy, čo kritizujú akékoľvek náboženstvá, to znamená nášho kresťanského náboženstva, spôsobujú to, že 21. storočie je storočím bláznov, ktorí zničili vlastnú civilizáciu práve cez vaše liberálne názory, zamorili Európu moslimami, zničili tradičnú rodinu v západnej Európe, v kostoloch sú diskotéky a mešity sa stavajú o dušu spasenú. Toto ste spôsobili vy. A ešte budete tu stále kydať na naše tisícročné kresťanské tradície. Fuj.
Kollár, Boris, predseda NR SR (2020-09-24):
Teraz prosíme spoločného spravodajcu z výboru pre hospodárske záležitosti poslanca Rastislava Jíleka, aby uvádzal hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie, tlač 156, bod 31 schváleného programu. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 156.)
Hrušovský, Pavol, podpredseda NR SR (2010-12-03):
Pán poslanec Ondruš.
P. Hrušovský, predseda NR SR: (2003-11-06):
Ľ. Navrátilová, poslankyňa: Nie, nesúvisia.
Kažimír, Peter, podpredseda vlády a minister financií SR (2012-12-12):
Dobrý večer všetkým. Ďakujem veľmi pekne, pani podpredsedníčka, za možnosť prehovoriť, aj keď o päť minút dvanásť. (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2017-05-10):
S reakciou na faktické poznámky pán poslanec Mazurek.
Vančo, Branislav, poslanec NR SR (2024-01-24):
Ďakujem, pán predsedajúci. Takisto vítam návštevníkov zo Starej Turej a som rád, že ste prišli a že celkovo sa ľudia zaujímajú o parlament, o to, čo sa tu deje, zvlášť v tejto, dá sa povedať, historickej chvíli, keď bojujeme o právny štát, o spravodlivosť a v podstate aj o demokraciu, pretože ak budeme pokračovať na tejto ceste, tak o chvíľu bude ohrozená aj samotná demokracia. Ďakujem kolegyni Števulovej za veľmi inšpiratívny príspevok. Naozaj je škoda, že tu nesedí viac poslancov a poslankýň z koalície, aby sa mohli zamyslieť nad tým, čo robia alebo čo sa chystajú, čo sa chystajú urobiť, a zvážili si tie pohnútky a naozaj zvážili, že, sami pred sebou, že či to, čo robia je v súlade s nimi, alebo nie. A ja sa takisto obávam, že filozofia alebo spravodlivosť nevyhrá nad mocenským rozhodnutím, ktoré bolo urobené, za každú cenu zrušiť Úrad špeciálnej prokuratúry a znížiť trescie... trestné sadzby, skrátiť premlčacie doby, zlikvidovať systém spolupracujúcich obvinených a tak ďalej a tak ďalej, pretože tu nejde... alebo u koaličných poslancov a poslankýň sa mi zdá, že nejde o súboj o najlepší z možných svetov, ale o to, aby niektorí ľudia mali zabezpečenú beztrestnosť... (Prerušenie vystúpenia časomerom.)
Potocký, Milan, poslanec NR SR (2023-06-15):
Pán predseda, prosím, aby ste dali hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre kultúru a médiá a výboru pre verejnú správu. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, dajte o mojom návrhu hlasovať.
Laššáková, Jana, podpredsedníčka NR SR (2014-10-21):
Na vystúpenie pána poslanca s faktickými poznámkami páni poslanci Hlina, Viskupič, Horváthová, Mikloško. Končím možnosť prihlásiť sa s faktickými poslancami. Nech sa páči, pán poslanec Hlina.
Hudacký, Ján, poslanec NR SR (2014-11-08):
Ďakujem pekne, pani podpredsedníčka. Ja len chcem v podstate opraviť pána poslanca Matoviča s tým, že nebolo treba realokovať tieto zdroje, pretože tieto zdroje boli disponibilné v operačnom programe Doprava. Bolo ich skutočne toľko, že sa vlastne prakticky nečerpali. Takže to je len oprava. Nebol som celkom pri tej debate ohľadom jadrovej energetiky, aj keď teraz ten náš vstup už sa nedotýkal tej jadrovej energetiky. Ale treba poznať aj pozadie celej energetickej koncepcie, pretože tu rôzni ľudia hovoria rôzne názory, svoje nejaké, by som povedal, takéto vnímania a možno niekedy až sny. Treba, aby sme poznali skutočne štruktúru energetiky, v podstate tých zdrojov, z ktorých elektrickú energiu generujeme, samozrejme, aby sme brali do úvahy predovšetkým bezpečnosť dodávky elektriny. A ja si myslím, že jadrová energetika napriek tomu, že obhajujem všetky efektívne formy generovania elektrickej energie a vôbec energií v podstate, ešte bude musieť byť dlhodobo v našej energetickej koncepcii na Slovensku. Ďakujem pekne.
M. Lukša, poslanec: (2009-04-29):
Pán predseda, dajte, prosím, hlasovať o bodoch spoločnej správy 1, 9, 10, 11 s návrhom gestorského výboru schváliť ich.
Bugár Béla, podpredseda NR SR (2017-09-14):
Nech sa páči, prezentujme sa a hlasujme o skrátení lehoty. (Hlasovanie.) Prítomných 137 poslancov, za 79, proti 46, zdržalo sa 12 poslancov. Konštatujem, že môžeme pristúpiť aj k hlasovaniam, pozmeňujúcim návrhom. Nech sa páči.
P. Hrušovský, predseda NR SR: (2005-02-03):
(Hlasovanie.) 140 prítomných, 140 za. Návrh sme schválili. Prosím teraz pána poslanca Horáka, aby z poverenia výboru pre financie, rozpočet a menu Národnej rade predniesol návrhy uznesení k prerokúvanému návrhu poslanca Národnej rady Slovenskej republiky Igora Šulaja na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , ktorý prerokúvame ako tlač 1019. Nech sa páči, pán poslanec. V. Horák, poslanec: Ďakujem, pán predseda. V rozprave nevystúpil nikto, preto dávam priamo návrh, aby Národná rada sa uzniesla podľa § 73 ods. 3 písm. c) rokovacieho poriadku na tom, že tento návrh prerokuje v druhom čítaní.
Bugár, Béla, podpredseda NR SR (2018-05-17):
Pán poslanec bol posledný, ktorý vystúpil v rozprave. Preto vyhlasujem rozpravu za skončenú. Pán navrhovateľ, nech sa páči, môžte sa vyjadriť k rozprave.
Vetrák, Milan, poslanec NR SR (2023-01-24):
Pár poznámok. Igor, hovoril si o tom, že sa tu opozícia chváli tým, že prišlo 1,2 mil., ale naozaj zabúda na to, že občianskym postojom je aj neprísť k referendu, a oveľa väčší počet neprišiel k referendu, pretože jasne prekukol to, ako opozícia, Fico, Pellegrini, HLAS a REPUBLIKA sa snažia zametať s ľuďmi. Stavajú im potemkin a hovoria im, že im dávajú nejaké práva, a nič neurobili 12 rokov pre to, aby v referende im nejaké právo dali. Oveľa väčšia časť ľudí povedala, že nebude sa podieľať na tom, aby prišiel Fico, Pellegrini a extrémisti k moci. Niektorí opäť, niektorí nebodaj prvýkrát. Pokiaľ ide o korupciu, áno, tento jeden dôvod, čo si povedal, by úplne stačil na to, aby tu bol september a možno aj riadne voľby, pretože mať voľné ruky v prípade orgánov činných v trestnom konaní je to, na čom v tomto štáte musí záležať každému, kto ho nechce rozkrádať, tunelovať a iným spôsobom poškodzovať. A nezabúdajme aj na to, že hlavnými inštitúciami v boji proti korupcii je Úrad špeciálnej prokuratúry a Špecializovaný trestný súd a dnes každý, kto nebude hlasovať za pozmeňujúci návrh pána Šeligu, dá jasne najavo, že nechce, aby sa bojovalo proti korupcii a ekonomickej kriminalite na Slovensku. Pokiaľ ide o HLAS a o jeho neschopnosť, HLAS je absolútne neschopná strana. Tak ako jeho Pellegrini a bývalý premiér sem prišiel s reformou zdravotníctva a jeho vlastní poslanci ho neschválili, tak takisto to urobil aj s povalením vlády. Povalil vládu a nevedel, čo s tým má robiť ďalej, nebol sa schopný na ničom s nikým dohodnúť. Presne polovičatá robota, o ničom. A tak by to vyzeralo, keby sa dostali do vlády. K volebným obvodom. Tak buď vám to vadí, alebo nie. Keď vám to nevadí, tak vám môže byť jedno, či je to vo volebnom zákone ako doteraz, alebo to bude v ústave, alebo sa pretvarujete, vadí vám to, chceli ste to zmeniť a my vám to nedovolíme.
Kalmárová, Viera, poslanec NR SR (2024-01-17):
Ďakujem za slovo, pán predsedajúci. Zori, tvoje vystúpenie bolo naozaj skvelé, lebo hovoriť s ľahkosťou a šarmom o ťažkých témach vôbec nie je jednoduché. To je naozaj umenie. A na okraj teda dodávam, že aj mňa tvoj manžel privítal na bilingválnom gymnáziu, ale vôbec sa netešil. (Povedané so smiechom. Smiech v sále.) A teraz k tomu umeniu. Vôbec som... (povedané so smiechom), vôbec som netušila, že Dickens napísal Klub Pickwickovcov po návšteve oravskej krčmy. Ukazuje sa, že nielen slovenská kultúra má byť slovenská a žiadna iná, ale aj tá anglická má byť slovenská. A to bolo poučné. To je vidno, že si od fachu, a tak ja v tých metaforách budem pokračovať, aj keď sa zdá, že pred chvíľou v prípade pána Dostála to nebolo úplne vítané. Takže k tomu bielemu koňovi. Pýta sa, kde je ten biely kôň z výroku o ceste Roberta Fica a jeho priateľov do pekla. A ja to presne viem. Biely kôň má vytvorený úplne komfortný priestor na svoju jazdu k ekonomickej trestnej činnosti práve touto novelou Trestného zákona. A tých bielych koní budú od prijatia zákona plné stajne bielych golierov. Takto to ja vidím. Ďakujem.
Ivan, Miroslav, poslanec NR SR (2016-09-12):
No, samozrejme, áno, ja som si preveroval, ako to funguje, lebo tu sa teraz veci menia ohľadom toho distribuovania tých pozmeňovákov. Ja som si to na organizačnom odbore preveroval. Podpisy som získal, odovzdal som to organizačnému odboru a organizačný odbor, ak si teraz všimnete, a to je práve tá nová vec, postavil taký stojan so všetkými pozmeňovákmi tu hneď vedľa pred rokovacou sálou a tam vlastne necháva všetky pozmeňováky podľa jednotlivých tlačí. Takže nech sa páči, všetci poslanci, ktorí nemáte tento, tieto pozmeňováky v rukách, toto je nové pravidlo, asi aj pre vás, tých starších poslancov teda. Takže pristupujú asi k tomu, že už to nebude do lavíc rozdávané, ale bude to takto. Neviem. Je to ale tam. Rozhodne tam sú všetky nakopírované a bolo ich tam dosť. Je zjavné, že kolegovia si ich brali, lebo miznú stadiaľ vo veľkom. Takže takto je to a nech sa páči, tam, tam, kde sa podpisujú prezenčky, tam sú všetky tieto tri návrhy. To je všetko. Ďakujem.
Hanuliaková, Jana, poslankyňa NR SR (2023-12-18):
Ďakujem ti, Lucia, ja len pripomeniem, že pred voľbami nám tu pán Fico, pán Pellegrini, pán Danko krásne rozprávali o pomoci ľuďom a Slovensku. Sľubovali všetko možné aj nemožné, len aby ľudí presvedčili. Šírili a strašili rôznymi hoaxami a klamstvami. Dnes však namiesto reálnej adresnej pomoci vidíme na jednej strane plošné rozhadzovanie miliónov eur, na strane druhej snahu o demontáž právneho štátu a potrebu získať moc všade tam, kde to je len možné. V návrhu zákona sa dočítame, že chcete aj zvýšiť počet štátnych tajomníkov z dvoch, výnimočne troch na neobmedzený počet. Spomínam si na slová pána Andreja Danka, ako štátny tajomník za SNS na ministerstve zdravotníctva len varí kávu. Dúfam teda, že ďalší štátni tajomníci za SNS nebudú vysväcovať priestory ministerstiev, piecť bábovky a starať sa o akvarijné rybičky. Myslíte si, že ľudia, ktorí vás volili, chceli práve toto? Ja si myslím, že nie, a verím, že to vidia. Teda oni to určite vidia, pretože ich vidíme na tých plných námestiach. A verte, nestoja tam len naši voliči a voličky. Ďakujem.
Blanár, Juraj, podpredseda NR SR (2022-06-22):
Takže pána spravodajcu máme na svojom mieste, je pripravený pracovne. Udeľujem teda slovo prihlásenému do rozpravy pánovi poslancovi Milanovi Mazurekovi k tomuto návrhu zákona, kde je otvorená rozprava. Nech sa páči, pán poslanec. [Pokračovanie rokovania o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) , tlač 762.]
Kažimír, Peter, podpredseda vlády a minister financií SR (2013-12-05):
Dovoľte mi tu, ja končím definitívne. (Povedané so smiechom. Smiech v sále.) Definitívne. Rozdiel je 800 mil. eur v náš prospech. Čiže vaše plány možno s nižšími headlineovými deficitmi, ale s vyššími hotovostnými deficitmi, v roku ’13 navyše miliarda a v roku ’14 na vyše 800 mil. eur. Čítam z vašich dokumentov a s vami schváleného rozpočtu. A nie v zlom úmysle, ja len o tom, že každé číslo sa nejakým spôsobom dá vysvetliť a že, že, že musíme v tejto dobe, ktorá je dynamická a je rozhodne úplne iná, na akú sme boli zvyknutí v minulých rokoch, musíme na to proste reagovať aj na strane príjmov, aj na strane výdavkov. A tým by som skončil a prajem vám pekný večer. Ďakujem. (Potlesk.)
Dubačová, Viera, poslankyňa NR SR (2016-12-01):
Ďakujem. Ďakujem za faktickú poznámku. Ja iba vlastne ten český systém som uviedla ako príklad, sama som povedala, že ho nepresadzujem, ale cítila som povinnosť aj o tom informovať. Chcela by som len povedať, že my sa snažíme dať väčší priestor občanom, aby naozaj sa podieľali na správe vecí verejných, a veľmi presne to poukázal, na to poukázal pán kolega Klus v tých grafoch a v tom rozdiele medzi prvým a druhým kolom. Tam je ten priestor práve pre občanov, tam môže prísť aj ku komunikácii, ku akýmsi väzbám. Ale je to demokratické, je to proste, dávame naozaj občanovi priestor a väčšiu možnosť si vybrať. Ako najhoršie je naozaj voliť vždy medzi väčším zlom a menším zlom. A túto chvíľu si myslím, že stále žijeme v modernej demokracii a nemali by sme sa vzdávať tak rýchlo nástroja, ktorého máme v rukách. Ďakujem.
Bugár, Béla, podpredseda NR SR (2017-02-08):
Pán poslanec Matovič.
A. Belousovová, podpredsedníčka NR SR: (2008-10-28):
Pán poslanec Mikloško bol jediný, ktorý sa prihlásil do rozpravy. Vyhlasujem preto všeobecnú rozpravu za skončenú. Pán poslanec Lipšic, chcete zaujať stanovisko ako navrhovateľ? Nech sa páči.
Ďuriš Nicholsonová, Lucia, podpredsedníčka NR SR (2018-10-24):
S reakciou na faktickú poznámku, pán poslanec Dostál. (Ruch v sále.) Poprosím pánov tam vzadu, ja viem, že sa bavíte o veľmi dôležitej veci, ja to chápem, ale... Ďakujem pekne. Nech sa páči, pán Dostál.
Zmajkovičová, Renáta, podpredsedníčka NR SR (2014-07-08):
S faktickými poznámkami traja poslanci. Uzatváram možnosť prihlásiť sa. Pán poslanec Mičovský.
V. Veteška, podpredseda NR SR: (2005-05-12):
D. Bollová, poslankyňa: Ďakujem, pán predsedajúci. Pani kolegyňa Majdová, keby som bola pán Mikloško, tak by som sa po vašom vystúpení spýtala, aká dlhá je vaša pedagogická prax, keď tak zanietene a odborne sa snažíte rozprávať o problémoch školstva. Ale to je len tak na odľahčenie. Pekne ste vymenovali všetky plusy, ktoré vykazuje pán minister za dobu pôsobenia na svojom poste, ale všetky sa týkali úprav v toku či rozdeľovaní peňazí. Neodvážim sa hovoriť o dôvodoch. Väčšina tu vystupujúcich však vytýkala pánu ministrovi niečo úplne iné. Aby som vám to pripomenula, v školách chýba odborná literatúra, ale hlavne výchova a vzdelávanie nemá obsah, nemá novú kvalitu. Toto si myslíme, že mal byť predmet reformy. Ďakujem.
K. Tóthová, poslankyňa: (2005-10-25):
Chcela by som sa len pozastaviť nad takou maličkosťou, ako je presun kompetencie zo samosprávy opätovne na orgány štátnej správy. Vonkoncom tento presun nemôže byť zdôvodňovaný realizáciou tohto rozhodnutia, pretože ak budú za rok jeden, dva prípady na celom území Slovenska, tak je to veľa, skôr by som povedala, že za rok možno ani jeden prípad. Teda toto zdôvodnenie vôbec neobstojí. Skutočnosť, že sa presúva kompetencia, je determinovaná tým, že ide o agendu, kde v prípade, keď sa prijímal kompetenčný zákon, poslanci Hnutia za demokratické Slovensko upozorňovali, že presun viacerých kompetencií nie je dobré, doslova sme tu hodiny vystupovali a naše vystúpenia v tom čase boli označené, ako opozícia spomaľuje, odďaľuje, sťažuje prijatie kompetenčného zákona, ktorý je krok vpred, ktorý je taký fantastický, len tá opozícia to nechce pochopiť. Osobne z tohto miesta som viaceré pripomienky dávala a dnes nielenže sme zistili, že územné konanie a hlavne vyvlastňovacie konanie bola nelogickosť presunu na samosprávu. Čo ten, kto si pozrie stenografické záznamy, uvidí, že viacerí poslanci Hnutia za demokratické Slovensko na toto upozorňovali. Nielenže sme zistili, že dať riadenie autobusovej dopravy do kompetencie vyššieho územného celku je nerozumné, pretože v prípade disharmónie názorov treba tu skutočne koordinátora, a preto to musí ostať na ministerstve. Opätovne nebola opozícia vypočutá. Ako vidím, naraz prichádzate aj na ďalšiu záležitosť, kde sme uvádzali, že v matrikách sú skutočne také dôležité niektoré záznamy, a tak treba špecializovať, pretože matrikár je špecializovaný pracovník, ktorý musí zložiť skúšku osobitnej spôsobilosti. Tak znovu vidíme v zdôvodnení, že prax ukázala, že to na samospráve nie je efektívne. Nuž, čo k tomu dodať? Jedine to, že s rozliatym mliekom sa už nedá nič robiť a by som aj vás, pán minister, chcela požiadať, pretože tu máte vo svojom rezorte zase ďalšie niektoré kompetenčné  presuny, ktoré prídu na rokovanie. Ak vystúpime s pripomienkami, berte tieto pripomienky nie ako politické, ale ako pripomienky odborníkov, ktorých veľké rady má Ľudová strana – HZDS za sebou. Skutočne naše špecializované odborné skupiny dávajú signály, ktoré tu tlmočíme a, žiaľ, nedostávame odozvu. Takže vlastne tento legislatívny návrh cez realizáciu rozhodnutia Súdneho dvora chce zakryť niečo, čo treba naprávať. Ja si myslím, že nie je chybou jasne povedať, urobila sa chyba, dnes ju naprávame. Myslím si, že skutočne na obvodných úradoch výkon tejto úlohy štátnej správy bude nielen kvalitnejší, ale hlavne efektívnejší aj z finančnej stránky. Ďakujem za pozornosť.
Hrušovský, Pavol, podpredseda NR SR (2011-09-14):
Hlasujeme páni poslanci o návrhu prerokovať zákon v treťom čítaní . (Hlasovanie.) 138 prítomných, 76 za, 61 sa zdržalo, 1 nehlasoval. Návrh sme schválili. Otváram rozpravu, ktorú vyhlasujem za skončenú.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 139 poslancov, za 49, proti 17, zdržalo sa 73 poslancov. Konštatujem, že návrh nebol schválený. Prosím teraz pani poslankyňu Silviu Shahzad, aby uviedla hlasovanie v prvom čítaní o návrhu poslancov Kotlebu, Beluského, Uhríka, Nehézovej a Drobného na vydanie zákona, ktorým sa mení a dopĺňa zákon č. 448/2008 Z. z. o sociálnych službách (tlač 1204). Prosím, zapnite mikrofón pani poslankyni Shahzad. [Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Milana Uhríka, Jany Nehézovej a Stanislava Drobného na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1204.]
Mezenská, Helena, poslankyňa NR SR (2014-10-21):
Rovnako sa chcem dotknúť hlasovania o zmene ústavy. A to v tom zmysle, že k pozmeňováku, ktorí predložili moji kolegovia z klubu, som pristupovala v dobrej viere, že tento pozmeňujúci návrh zásadným spôsobom upraví a naozaj bude zárukou, zábezpekou ochrany vody a jej využitia. (Prerušenie vystúpenia predsedajúcim.)
Pellegrini, Peter, predseda NR SR (2015-11-11):
Má právo dávať námietku, pán spravodajca, budeme hlasovať o námietke pána poslanca Mihála.
Blaha, Ľuboš, podpredseda NR SR (2023-11-16):
Poslanec Peter Stachura, nech sa páči.
Blcháč, Ján, poslanec NR SR (2021-02-03):
Ďakujem pekne za slovo. Vážený pán predsedajúci, kolegyne, kolegovia, ja by som sa najskôr ešte vrátil ku pochvalným slovám dvoch z predkladateľov tohto zákona o skrátení volebného obdobia, návrhu zákona, ústavného zákona pána Pellegriniho a Matúša Šutaja, ktorí ocenili vystúpenie pána podpredsedu Šeligu, jeho kultivovanosť a, myslím, takú, dobre sa to počúvalo, nazvime to. Fakt je jeden, že toto Slovensko ešte nezažilo, čo tu máme teraz, tento chaos, neistotu a strach. Pokiaľ to nevidia kolegovia, ktorí tu v tejto stále sedia a ktorí budú rozhodovať v hlasovaní o tomto návrhu zákona, tak mne je to naozaj úprimne ľúto, lebo, a možno to aj vidia, len, samozrejme, ten prístup majú iný. Ozaj tá komunikácia, o ktorej tu bola reč, je na najnižšej historickej úrovni snáď, pretože tak ako sme zmätení v samosprávach, ako sú zmätení ľudia dennodenne s inými informáciami, večer iná, ráno iná, tak to je naozaj veľmi, veľmi zlé. Chcem povedať, že ak obhajujete napr. nákup testov, že vraj to bolo v poriadku, tak môžem vám, vás ubezpečiť, že táto téma už zľudovela, táto téma už zľudovela, že nákup testov bol predražený a že malá firmička z Trnavy je naozaj kdesi za vodou, ako sa hovorí. No a, keď sa pýtate, že, že čo teda, keď navrhu... sa navrhuje skrátenie obdobia, čo ponúka, čo by mal ponúknuť niekto, kto príde potom. Mal by ponúknuť nádej tomuto národu, pretože je naozaj už úplne na kolenách. Ďakujem.
M. Hort, podpredseda NR SR: (2008-03-28):
A slovo má pani poslankyňa Klára Sárközy, nech sa páči.
Paška, Pavol, predseda NR SR (2014-03-26):
Ďakujem, pán minister. Poprosím pána poslanca Jánoša ako určeného spravodajcu.
Blanár, Juraj, podpredseda NR SR (2023-06-22):
Toľko pán poslanec Svrček. Pred tým však, ako by mal pokračovať pán poslanec Šefčík, požiadal o slovo v zmysle rokovacieho poriadku pán spravodajca Juraj Šeliga, ktorému udeľujem slovo. Po ňom sa pripraví pán poslanec Svrček. Nech sa páči. Pardon, Šefčík.
Paška, Pavol, predseda NR SR (2012-09-12):
Ja len chcem upozorniť (Smiech v sále.), pán... (Krátka pauza.) Poprosím, dámy a páni, poprosím vás o kľud. Pán poslanec Hlina, budeme hlasovať, samozrejme, len trošku predbiehame niektoré procedúry. Ešte stále nie je schválený harmonogram schôdzí na budúci rok. To znamená, budete musieť rešpektovať, že, samozrejme, aj v prípade prijatia tohto návrhu máme právo zostaviť program na základe zákona o rokovacom poriadku. Takže vás na to upozorňujem, že napriek prijatiu takéhoto uznesenia bude na základe zákona o rokovacom poriadku a kompetencie, ktoré z neho vyplývajú, možná korekcia, ale hlasujeme o tomto návrhu. (Hlasovanie.) 143 prítomných, 120 bolo za, 14 sa zdržalo, 9 nehlasovalo. Návrh sme schválili. Ďakujem pekne, pán spravodajca. Pán poslanec Brixi bude uvádzať hlasovanie v prvom čítaní o vládnom návrhu zákona č. 586/1992 Zb. o advokácii. Je to tlač 194. (Hlasovanie o vládnom návrhu zákona, ktorým sa mení a dopĺňa zákon č. 586/2003 Z. z. o advokácii 
a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony, tlač 194.)
P. Hrušovský, podpredseda NR SR: (2001-10-02):
R. Vavrík, poslanec: Súhlasí. Takže o bode 16 nehlasujeme. O bode 17 je potrebné, aby ste dali, pán podpredsedajúci, hlasovať.
Kažimír, Peter, podpredseda vlády a minister financií SR (2012-10-19):
Ďakujem pekne, pán predseda. Návrh zákona sa predkladá v súvislosti s implementáciou smernice Rady Európskej únie o administratívnej spolupráci v oblasti daní a o zrušení podobnej smernice. Prijatím smernice Rady, ktorú som spomínal, sa podstatne mení poskytovanie, požadovanie a prijímanie medzinárodnej pomoci a spolupráce pri správe daní upravenej smernicou Rady, v dôsledku čoho je nevyhnutné nahradiť zákon č. 76/2007 Z. z. o medzinárodnej pomoci a spolupráci pri správe daní a zmene a doplnení niektorých ďalších zákonov. Predkladaným návrhom zákona sa rozširuje vecný rozsah úpravy ustanovenej tým pôvodným zákonom č. 76/2007, a to na všetky dane akéhokoľvek druhu, ktoré vyberá ktorýkoľvek členský štát Európskej únie, s výnimkou spotrebných daní, dane z pridanej hodnoty, cla, odvodov, sociálneho zabezpečenia, poplatkov vyberaných orgánmi verejnej moci. V rámci medzinárodnej pomoci a spolupráce pri správe daní sa zavádza nový inštitút pravidelnej výmeny vopred určeného druhu informácií týkajúcich sa osôb majúcich trvalý pobyt alebo sídlo v inom členskom štáte. Ustanovujú sa lehoty na vybavenie žiadostí o výmenu informácií, takisto lehoty na poskytovanie alebo ustanovujú sa lehoty na poskytovanie informácií pred žiadosti, ako aj lehoty na oznámenie výsledku využitia poskytnutých informácií. Výmena informácií medzi členskými štátmi Európskej únie bude vykonávaná elektronickými prostriedkami prostredníctvom štandardného formulára, ktorého náležitosti a formu ustanoví ešte v budúcnosti Európska komisia. Tým sa zabezpečí efektívnejší a hospodárnejší spôsob výmeny informácií medzi členskými štátmi Európskej únie, ktorého primárnym cieľom je boj proti daňovým únikom a podvodom, rovnako ako v našej krajine. Z hľadiska efektivity medzinárodnej pomoci a spolupráce pri správe daní je možné za ustanovených podmienok použiť informácie získané v rámci medzinárodnej výmeny informácií aj na iné účely, ako sú ustanovené návrhom zákona. Návrh zákona zároveň ustanovuje povinnosť zhodnotiť účinnosť a prínos pravidelnej výmeny informácií s cieľom zabrániť ďalším daňovým únikom. Toľko na úvod. Ďakujem.
Kubánek, Stanislav, poslanec NR SR (2019-10-28):
Dobre. Pán predsedajúci, nakoľko sme hlasovali o všetkých bodoch spoločnej správy, ako aj o návrhoch z rozpravy, dajte, prosím, hlasovať o tom, že prerokujeme návrh zákona v treťom čítaní ihneď.
Hrušovský, Pavol, poslanec NR SR (2012-06-27):
Ďakujem pekne. Pani podpredsedníčka, ctené kolegyne poslankyne, kolegovia poslanci, dovoľte, aby som z poverenia navrhovateľov predložil Národnej rade Slovenskej republiky návrh na vydanie zákona, ktorým sa mení a dopĺňa zákon o Trestnom poriadku, zákon o poslancoch Národnej rady Slovenskej republiky a zákon o rokovacom poriadku Národnej rady Slovenskej republiky. Pán predseda Národnej rady v predchádzajúcom bode programu uviedol návrh na zmenu Ústavy Slovenskej republiky, ktorou navrhuje po dlhých a náročných politických rokovaniach zmeniť tie ustanovenia ústavy, ktoré dávali istú exkluzivitu poslancom a iným ústavným činiteľom na požívanie takzvanej imunity. Právny poriadok Slovenskej republiky na vykonanie tohto ústavného inštitútu musel do iných právnych predpisov preniesť tento inštitút, tak aby sa mohol vykonať v konkrétnych právnych normách, tak ako som spomínal, v Trestnom poriadku, v zákone o poslancoch Národnej rady a v zákone o rokovacom poriadku. Teda bol akýmsi vykonávacím predpisom k ústavnému inštitútu imunity. Ja som rád, že za skupinu poslancov môžem predniesť tento návrh na zmenu týchto právnych noriem. Nechcem príliš politicky, ani stranícky otvoriť diskusiu o tejto téme, skôr by som si chcel zaželať, aby sme naozaj svojím postojom, hlasovaním, ale aj rozhodnutím definitívne vyriešili tento problém, ktorý sa stal vždy témou vďačných straníckych diskusií, ktorými sme ovplyvňovali verejnú mienku a získavali tak aj niekedy účelovo sympatie slovenskej verejnosti. Som presvedčený, že je vhodný čas na to, aby sme zavŕšili toto úsilie o naplnenie želania všetkých poslaneckých klubov a politických strán zastúpených v Národnej rade a svojím hlasovaním potvrdili to presvedčenie všetkých poslancov o zrovnoprávnenie občanov Slovenskej republiky pred zákonom bez ohľadu na to, či niekto je ústavným činiteľom alebo je radovým občanom Slovenskej republiky, preto chcem požiadať všetkých, aby sme v prvom čítaní podporili tento návrh a odsúhlasili prerokovanie návrhu zákona v druhom čítaní. Samozrejme, má to význam len vtedy, keď podporíme aj prerokovanie návrhu ústavného zákona, ktorý predkladal pán predseda Národnej rady, preto, lebo ináč by bolo bezpredmetné o tomto návrhu zákona rokovať. Ďakujem pekne.
Laurenčík, Milan, podpredseda NR SR (2020-09-22):
Ďakujem pekne. Vyhlasujem všeobecnú rozpravu za skončenú. Pani navrhovateľka chce sa vyjadriť v záverečnom slove? Nie. Pán spravodajca? Nie. Prerušujem rokovanie o tomto bode programu. Vážené panie poslankyne, páni poslanci, pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov. Návrh zákona je pod tlačou 223. Návrh na jeho pridelenie na prerokovanie výborom je v rozhodnutí č. 213. Dávam teraz slovo poslancovi Radovanovi Slobodovi, aby za skupinu poslancov návrh zákona uviedol, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov , tlač 223.)
Laššáková, Jana, podpredsedníčka NR SR (2013-09-10):
S reakciou na pána, faktickú poznámku, pán poslanec Viskupič. Nech sa páči.
Osuský, Peter, poslanec NR SR (2012-09-19):
Ďakujem pekne. Z vystúpenia pána ministra by som podčiarkol dve veci, zhodou okolností tú prvú ešte zmenil aj v prvom bloku, keď hovoril o možnostiach, úlohách a pozícii poslancov, ktorá je predsa trošku iná ako úloha diplomatov a ministerstva zahraničných vecí i v oblasti zahraničnej politiky. Je to dobrá téma a aktuálna sa stala i v tom druhom vystúpení pána ministra, keď zmienil túto nedeľu, keď sú voľby v Bielorusku. Zhodou okolností je Národná rada členom Parlamentného zhromaždenia OBSE. To je platforma poslanecká a musím povedať, že keď som sa stal v minulom volebnom období vedúcim delegácie Parlamentného zhromaždenia OBSE, tak nám vo Viedni rozdali brožúru o účasti jednotlivých parlamentov na nosnej úlohe Parlamentného zhromaždenia, a to sú pozorovateľské misie vo voľbách. Na rozdiel od Česka, ktoré sa z dvadsiatich siedmich klasifikovaných volieb zúčastnilo svojimi pozorovateľmi dvadsiatich troch, Slovensko sa zúčastnilo v roku 2006 až 2010 dvoch z dvadsiatich siedmich volieb, čo je katastrofa. Je to neporovnateľne horšie ako i chudobné, a my si o nich často myslíme, že „horšie“ krajiny ako sme my. Teraz je za niekoľko dní čas volieb v Bielorusku. Predpokladám, že by mi Lukašenkov režim už nedal povolenie vstúpiť na územie tejto diktatúry, ale myslím si, že, a to hovorím do vlastných radov, nie vám, pán minister, ale keďže ste to zmienili, je to namieste, aby sme aspoň tu si to povedali, že ak naša Národná rada nechce byť na hanbe v plnení elementárnej úlohy Parlamentného zhromaždenia OBSE, mala vyslať do Bieloruska na voľby takých poslancov, ktorí by vycestovacie alebo vjazdné povolenia dostali. To isté platí pre voľby na Ukrajine a podobné. Žiaľbohu, sme na hanbe.
M. Pado, minister vnútra SR: (2006-03-15):
Návrh zákona výbory Národnej rady Slovenskej republiky odporučili schváliť. Z uznesení výborov vyplynulo sedem pozmeňujúcich a doplňujúcich návrhov, ktoré odporúčam schváliť. Vážený pán predsedajúci, pani poslankyne, páni poslanci, vzhľadom na vyššie uvedené si vás dovoľujem požiadať o postúpenie návrhu zákona do ďalšieho legislatívneho konania. Ďakujem pekne.
Danko, Andrej, predseda NR SR (2019-02-06):
Ďakujem. V ústnej rozprave je ešte prihlásená pani poslankyňa Nehézová. Nech sa páči.
Rajtár, Jozef, poslanec NR SR (2017-12-05):
Ďakujem za slovo. Ja by som chcel cteným poslancom pripomenúť, že hlasovaním za odvolanie Roberta Kaliňáka budú hlasovať za lepšie Slovensko.
T. Galbavý, poslanec: (2007-06-22):
Chcem povedať len toľko, že podporujem moju kolegyňu pani poslankyňu Rosovú nielen preto, že je moja kolegyňa z poslaneckého klubu, ale hlavne preto, že mám, prechovávam úctu k tomuto dňu. Som v parlamente ako mnohí viacerí kolegovia od roku 1998 a viem, že pristúpenie Slovenska do Európskej únie nebolo samozrejmosťou. Viem, čo museli urobiť bývalé dve vlády Mikuláša Dzurindu, viem, ako sa musela naháňať Národná rada, v relatívne rýchlom čase sme zvládli európsku legislatívu acquis communautaire. Myslím si, že by bolo prospešné a vyzývam aj koaličných poslancov, aby podporili tento návrh. Považoval by som to za veľmi prospešné nielen preto, že ako som už spomínal, je to významný deň pre Slovenskú republiku a jej občanov, ale je to aj preto, vyzývam koaličných poslancov, aby podporili tento návrh, pretože mám pocit a nechcem vnášať konflikty do tejto poslaneckej snemovne, že koalícii a súčasnej vláde zlyháva faktografická pamäť. Prečo to hovorím? Dôkazom toho je fotografická výstava, výstavný panel, ktorý hovorí o ceste Slovenskej republiky do Európskej únie. Na základe tohto panelu sa zaslúžila o vstup do Európskej únie súčasná vláda. Myslím si, že to je veľmi neobjektívne a nekorektné, a preto sa pýtam, či si to mám vysvetliť, že ide o nejakú samoľúbosť, pýchu, alebo snahu meniť dejiny výstavným panelom. Isteže, dnes je... (Prerušenie vystúpenia časomierou.)
Hrnčiar, Andrej, podpredseda NR SR (2017-05-19):
Pán poslanec Heger.
Dubovcová, Jana, poslankyňa NR SR (2011-10-19):
Pán predseda, navrhujem, aby sme hlasovali o postúpení návrhu zákona do tretieho čítania.
Pellegrini, Peter, podpredseda NR SR (2020-04-23):
Pani poslankyňa Marcinková.
V. Veteška, podpredseda NR SR: (2004-05-25):
vládnom návrhu zákona o znalcoch, tlmočníkoch a prekladateľoch a o zmene a doplnení niektorých zákonov (tlač 556). Vládny návrh zákona ste dostali pred prvým čítaním ako tlač č. 556. Spoločnú správu máte ako tlač č. 556a. Prosím podpredsedu vlády a ministra spravodlivosti Slovenskej republiky pána Daniela Lipšica, aby vládny návrh zákona odôvodnil.
Blanár, Juraj, podpredseda NR SR (2022-05-03):
Pán predseda výboru Nemky.
P. Paška, predseda NR SR: (2006-09-07):
Vážené pani poslankyne, vážení poslanci, pokračujeme v rokovaní. Poprosím povereného overovateľa pána poslanca Podmanického, aby informoval o výsledku tajného hlasovania za členov Rady Slovenskej televízie.
Blanár, Juraj, podpredseda NR SR (2023-03-21):
To bolo jediné vystúpenie v rozprave pána poslanca Schlosára. Vyhlasujem rozpravu za uzavretú. Pán navrhovateľ má záujem o záverečné slovo? Pán spravodajca? Čiže môžeme konštatovať, že hlasovanie o tomto návrhu zákona bude dnes o sedemnástej hodine. Ďakujem obom za spoluprácu a prerušujem rokovanie o tomto bode programu. Pristúpime k ďalšiemu bodu, ktorým je prvé čítanie návrhu poslancov Miroslava Suju a Eduarda Kočiša na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Je to pod parlamentnou tlačou 1492, návrh na pridelenie výborom je v rozhodnutí 1560. Za skupinu poslancov predloží tento návrh zákona pán poslanec Miroslav Suja, ktorému udeľujem slovo. (Rokovanie o návrhu poslancov Národnej rady Slovenskej republiky Miroslava Suju a Eduarda Kočiša na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1492.)
Laurenčík, Milan, podpredseda NR SR (2021-11-03):
Pani poslankyňa Zita Pleštinská s faktickou poznámkou, nech sa páči.
M. Číž, podpredseda NR SR: (2007-03-23):
(Hlasovanie.) Prítomných 130 poslancov, za návrh 130 poslancov. Tieto návrhy sme schválili.
Figeľ, Ján, podpredseda NR SR (2015-05-22):
Ďakujem pekne. Ja som len chcel upozorniť, že nastala štrnásta hodina. Nechám reakcie vo forme faktických prebehnúť, aby to bolo dialogické. Nech sa páči, Martin Fronc s prvou.